Foto: AP / Red Cross Durango Meksikada falokatga uchragan samolyot bortida kamida 65 nafar AQSh fuqarosi bo‘lgan. Bu haqda RIA «Novosti» AQSh Davlat departamenti vakilining bayonotiga asosan xabar bermoqda. «Biz samolyot bortida kamida 65 nafar AQSh fuqarosi bo‘lganini bilamiz, ularga konsullik xizmatlarini ko‘rsatmoqdamiz», - deya aytib o‘tdi u. Uning so‘zlariga ko‘ra, diplomatlar Meksika hukumati va aviakompaniya vakillari bilan aloqada bo‘lib turibdi. Eslatib o‘tamiz, avvalroq Meksikada bortida 101 kishi bo‘lgan samolyot falokatga uchragani xabar qilingandi. Qurbonlar haqida ma’lumot yo‘q.